পরিবারবাদ নিয়ে কংগ্রেসকে খোঁচা প্রধানমন্ত্রীর

ওয়েবডেস্ক: রাজ্যসভায় বৃহস্পতিবার রাষ্ট্রপতির বক্তব্যের জবাবি ভাষণে প্রধানমন্ত্রী (Prime Minister) নরেন্দ্র মোদি (Narendra Modi) খোঁচা দিলেন কংগ্রেসকে (Congress)। দেশের উন্নয়নের প্রসঙ্গে তিনি বলেন, আমাদের সব প্রকল্পে দেশকে গুরুত্ব। তিনবার সুযোগ করে দেওয়ার জন্য কৃতজ্ঞ।

সরকারের সবকা সাথ সবকা বিকাশের (Sabka Saath, Sabka Vikas) কথা স্মরণ করিয়ে দিয়ে প্রধানমন্ত্রী বলেন, একটি দল একটি পরিবারে উৎসর্গ। তারা কখনওই সবকা সাথ সবকা বিকাশ কী বুঝবে না? সেখানে কেন্দ্রীয় সরকারের প্রচার করে মোদি জানান, ২০১৪ সালের সরকারে বড় পরিবর্তন হয়েছে। তুষ্টিকরণের রাজনীতির বদলে জনগণের সন্তুষ্টির মডেল নিয়ে এসেছেন তিনি।

আরও পড়ুন: বাবা রামদেবের বিরুদ্ধে জামিন অযোগ্য পরোয়ানা জারি কেরল আদালতের

বাজেট অধিবেশনে সংসদের উচ্চকক্ষে প্রধানমন্ত্রী এদিন বলেন, জাতি ভেদ ভিত্তিক সমাজ গঠনের প্রচেষ্টা চলছে। বহু দিন ধরে ওবিসি সাংসদরা ওবিসি প্যানেলের সাংবিধানিক স্বীকৃতির অনুরোধ করছেন। এটা তাঁদের (কংগ্রেসের) রাজনৈতিক স্বার্থের নয়। তাঁদের দাবি খারিজ করা হয়। আমরা ওই প্যানেলকে সাংবিধানিক স্বীকৃতি দিয়েছি। এদিন প্রধানমন্ত্রী অভিযোগ তোলেন কংগ্রেস বিআর আম্বেদকরের সঙ্গে উপযুক্ত ব্যবহার করেনি।